1.คือปกติกินวาคุมแบบ28เม็ด กินเม็ดสีเหลืองหมดเมนส์ก็มาแล้วเลยไม่ค่อยได้กินเม็ดสีขาว จะเป็นอะไรมั้ยคะ 2.แต่คราวนี้กินหมดเม็ดสีเหลืองแล้วเมนส์ยังไม่มาเลย ทำไงดีคะกินสีขาวต่อให้หมดเลยแล้วเริ่มแผงใหม่ทันที หรือ กินเม็ดสีขาวให้หมดก่อน แล้วรอเมนส์เดือนหน้ามาค่อยเริ่มแผงใหม่
สวัสดีค่ะ ยาคุมแบบแผงรายเดือน 28 เม็ด เป็นการคุมกำเนิดที่มีประสิทธิภาพสูงมาก โดยจะต้องกินติดต่อกันทุกวันจนยาหมดแผงโดยปกติยาคุมชนิดนี้จะมีตัวยาฮอร์โมนอยู่แค่ที่ 21 เม็ดแรก ส่วน 7 เม็ดสุดท้ายที่เป็นเม็ดแป้งจะกินเพื่อกันลืมการกินต่อแผงเท่านั้น ปกติประจำเดือนจะมาในช่วง 7 วันที่กินเม็ดแป้งค่ะดังนั้นในช่วงที่กินเม็ดสีขาวหรือเม็ดแป้ง 7 เม็ดนั้น ประจำเดือนควรจะมา ถ้าไม่มา ควรซื้อชุดตรวจครรภ์ทางปัสสาวะมาตรวจเองเบื้องต้นหรือไปยืนยันผลที่รพ.อีกครั้ง ถ้าไม่ตั้งครรภ์จริงๆ เมื่อยาครบ 28 เม็ดแล้ว ให้กินแผงต่อไปได้เลย ไม่ต้องรอให้ประจำเดือนมา